Barclays Africa se adjunkhoof bedankDavid Hodnett. Foto: ANA Kort nadat die Barclays Africa-groep aangekondig het dat David Hodnett, uitvoerende adjunkhoof van Barclays Africa en Absa-bank, twee maande sabbatsverlof sal neem, het die groep Dinsdag Hodnett se bedanking aangekondig. Die groep het gesê Hodnett sal ook nie meer as ŉ uitvoerende direkteur dien nie. Sy bedanking tree onmiddellik in werking, maar hy sal wel deel wees van die oorskakeling tot einde Augustus. “Die raad bedank David vir sy uitgebreide bydrae oor die afgelope tien jaar by die groep, waaronder as hoofrisiko-beampte en finansiële direkteur, en mees onlangs as die hoof van die Suid-Afrika Bankdienste-portefeulje. Ons wens hom sterkte toe vir sy toekomsplanne,” het die groep in ŉ verklaring gesê. Maroela Media het vroeër berig Barclays Africa het verlede maand ŉ nuwe bestuurstruktuur aangekondig om glo die groep se uitvoerendekomitee-portefeuljes in ooreenstemming te bring met die bank se planne om sy markstruktuur van Afrika se bankdienste-inkomste van 6% tot 12% te verdubbel. Onsekerheid het toe reeds ontstaan oor Hodnett se toekoms by Barclays Africa aangesien daar gesê is dat hy twee maande sabbatsverlof sal neem, hoewel geen redes daarvoor verskaf is nie.